als_Latn dik_Latn sag_Latn
Pas rreshtit të parë ku Ambasada thotë se Shtetet e Bashkuara mirëpresin vendimin e Partisë Socialiste të Shqipërisë për të përjashtuar Z. Tom Doshi, i cili pretendohet se është përfshirë në veprimtari kriminale, vjen kjo tjetra që nuk është vetëm për Doshin:
Shtetet e Bashkuara e marrin seriozisht kanosjen e krimit dhe korrupsionit ndaj shoqërive të lira dhe demokratike.
Në ditët pas kësaj deklarate kryetari i Kuvendit nisi të lëshojnë poshtë e përpjetë paralajmërime shantazhuese për video e fakte që di për njërin apo për tjetrin. Në çdo gjuhë të botës ky quhet “shantazh politik” dhe nuk është asgjë më pak se ajo për të cilën flet deklarata e SHBA. Numri dy kushtetues i shtetit që ka materiale implikuese për aleatët dhe rivalët dhe i tund në çastin kur i del emri si porositës i vrasjeve të dy deputetëve, ndër të tjera përkufizime që mund të bartë nuk mund të jetë pa këtë të “kanosjes së krimit dhe korrupsionit ndaj shoqërive të lira e demokratike”
Seanca e djeshme e Kuvendit pak ndryshoi nga e kaluara. Kryetari Meta, mes vërshëllimave të deputetëve të opozitës të ngritur në këmbë miratoi ca ligje. Seancën e kaluar Ilir Meta “i vuri kapak” duke thënë se këto që miratuan ishin ligje shumë të rëndësishme për integrimin. Dje po ashtu bëri si i shqetësuar për ligjet e mbi të gjitha për rregulloren e Kuvendi, madje duke kaluar çdo lezet të humorit politik e duke rënë në grotesk siç e tregon kjo foto:
apo më gjynah akoma ajo e një burri në moshë, si deputeti Spartak Braho, që u shfaq si aktor i Portokallisë duke realizuar “LIVE” në derë të Prokurorisë një skeç ala “estrada e Ballshit”, gjoja një parodi e asaj që bëri Doshi me Banin.
Me “humor” e “hajgare” ca kokrra të pushtetit po përpiqen ta zhvleftësojnë këtë histori e për rrjedhim të shpëtojnë edhe personazhet, siç ia kanë dalë deri më sot.
Por deklarata e Shteteve të Bashkuara kërkon tjetër gjë: “Mbështesim me forcë punën e kuvendit për të hartuar legjislacion në përputhje me Rezolutën e 24 dhjetorit 2014.” Pra jo të këtyre ligjeve që kryetari i këtij Kuvendi mundohet t’i shesë si çelsi që hap dyert e BE, por ato për dekriminalizimin.
Shqipëria nuk është penguar të integrohet prej ndonjë ligji që i mungon. Ndërkombëtarët nuk kanë ngurruar të deklarojnë se legjislacioni i Shqipërisë hera herës ia kalon edhe atij të Europës. Halli është se shumë syresh nuk zbatohen. Ndërsa konstantja e çdo raporti refuzimi për ne është pamjaftueshmëria në luftën kundër korrupsionit dhe krimit të organizuar. Të dyja këto bashkohen në një në këtë skandalin më të fundit të plasur nga deputeti ish socialist. “Mbështesim me forcë punën e kuvendit për të hartuar legjislacion në përputhje me Rezolutën e 24 dhjetorit 2014″ nuk le vend për interpretim tjetër. PUNËN E KUVENDIT do të thotë se kuvendi DUHET TË PUNOJË e jo të bëjë sikur, të kalojë fët e fët ligje. KUVENDI, pra jo shumica apo opozita, por të gjithë. Dhe kjo punë duhet PËR TË HARTUAR LEGJISLACION. Pra jo një ligj, jo një deklaratë. JO “më ka çu nana me la gojën”. LEGJISLACION do të thotë i gjithë korpusi ligjor, ndoshta nga Kushtetuta, deri tek urdhëresat e udhëzimet nëpër ministri e drejtori.
Këtë i kërkon rezoluta Kuvendit të drejtuar ENDE nga Ilir Meta dhe që ky individ e anashkalon me përçudnimin e seancës “blic” apo atyre me ilaritet të sforcuar
als_Latn als_Latn als_Latn als_Latn als_Latn als_Latn als_Latn als_Latn als_Latn